ألبير باريي

ألبير باريي (ب لفرانساوية: Albert Barillé) تزاد فـ 14 فبراير 1920 فـ وارسو فـ پولونيا، وتوفّى فـ 5 فبراير 2009 فـ نويي-سور-سين فـ فرنسا. كان مخرج، مؤلف، كاتب سيناريو ومنتج فرنسي من أصل پولوني، ومعروف خصوصاً بكونو خالق سلاسل الرسوم المتحركة التعليمية كان يا ما كان… بحال: كان يا ما كان… بنادم وكان يا ما كان… الفضاء وكان يا ما كان… الحياة.

 السيرة 
 البدايات 
تزّاد ألبير باريي فـ عائلة متواضعة، وخدم بزاف ديال الخدمة الصعيبة وهو صغير حيث الوالدين ديالو ماقدروش يخلصو ليه القراية. فـ الخمسينات خدم فـ مجال السمعي البصري وكان كينتج وكيوزّع أفلام طويلة فـ أمريكا اللاتينية. ومن بعد، فـ 1968، أسّس شركة الإنتاج بروسيديس اللي باقية خدامة حتى اليوم.

 نجاح السلاسل 
فـ الستينات قرّر يركّز على التلفازة حيث شافها مستقبل الإنتاج. كان الهدف ديالو يقدّم برامج للأطفال تجمع بين الترفيه والتعلّم فـ نفس الوقت.

فـ 1969 خلق مسلسل الرسوم المتحركة كولارغول، ومَوّل المشروع براسو من بعدما ترفض الدعم. المسلسل حقّق نجاح كبير وولا معروف عند جيل السبعينات فـ فرنسا.

فـ 1978 خرج أول سلسلة من الملحمة التعليمية ديالو كان يا ما كان… بنادم، وحقّقات نجاح عالمي كبير. من بعد تبعاتها سلاسل أخرى بنفس الفكرة التعليمية، وكل وحدة فيها 26 حلقة، وكتقدّم مواضيع بحال الفضاء، الحياة، أميريكا، المستكشفين، الأرض وغيرها. هاد السلاسل تذاعات فـ أكثر من 120 دولة وولات من أشهر برامج الأطفال التعليمية فالعالم.

 الأعمال 

 التلفازة 

 1970: كولارغول
 1978: كان يا ما كان… بنادم
 1982: كان يا ما كان… الفضاء
 1987: كان يا ما كان… الحياة
 1992: كان يا ما كان… فأميريكا
 1994: كان يا ما كان… المكتاشفين
 1996: كان يا ما كان… المستكشفين
 2008: كان يا ما كان… الأرض ديالنا

 السينما 

 1982: كان يا ما كان… الفضاء: انتقام الهومانويد

 الجوائز 

 الجائزة الكبرى فـ مهرجان أفلام الشباب (كولارغول)
 Golden Sun لأحسن برنامج شبابي (كان يا ما كان… بنادم)
 ميدالية Vermeil للإبداع الفرنسي على مجموع الأعمال
 Seven d’or لأحسن برنامج للأطفال (كان يا ما كان… الحياة)
 وسام الفنون والآداب الفرنسي
 جائزة Laurier للراديو والتلفازة (كان يا ما كان… الأرض ديالنا)

 مؤلفات 

 After Life (2001)
 A Few More Thoughts (2002)
 The Corridor (2001)
 Just a little bit of foam (1994)

 وفاتو 
توفّى ألبير باريي فـ 5 فبراير 2009 فـ نويي-سور-سين فـ فرنسا، وخلا وراه إرث كبير فمجال الرسوم المتحركة التعليمية وبرامج الأطفال.

 مصادر 

تصنيف:وفيات 2009